Yangi Zelandiyada yarim avtomatik qurol taqiqlandi

Yangi Zelandiya hukumati mamlakatda yuz bergan terakt sababli yarim avtomatik jangovar qurol va shturm miltiqlariga taqiqlov kiritdi.  
“Vazirlar mahkamasi Kraystcherchdagi dahshatdan 72 soat keyin, dushanba kunidagi uchrashuvda qonunchilikni o‘zgartirish lozimligi haqidagi fikrga keldi. Hozir, hujumdan 6 kun o‘tgach biz barcha yarim avtomatik qurol va shturm quroliga taqiqlov e'lon qilamiz”, deb aytilgan mamlakat bosh vaziri Jasinda Ardern bayonotida.
15 mart, juma kuni Kraystcherchdagi ikkita masjidga uyushtirilgan hujum oqibatida 50 kishi halok bo‘ldi, 50 kishi jarohatlandi.